كنعقل فاش ياله بدات الامور تتمشی عندي في الخدمه هنا في المغرب ، جاني عرض من قناه قطريه باش نجي نخدم عندهم و صراحه عرض مغري جداً بأجره مفركعه و امتيزات كبييييييره ، ورغم أفكاري أني نساهم في التغير و داكشي ديال المبادء فعلاً دوخوي ليا الراس و بقيت مده باش رفضت العرض و كثير الشي المغرب ديك الوقيته منتاشرا فيه أخبار ديال التشرميل و المدارسه عيانه و الاعتقلات السياسيه و الصحه و زييييد وزيييد و شحال من واحد عود ليا علی ناس كانو عيشين ملوك هنا فيلا مخيره و صالير مفركع و خلی كلشي و مشاو لكنادا و هاد الأمر لي فعلا ماشي ساهل لأنهم كيشوف ولادو فين غيادي ايترباو و تيخافو عليهم 
جميع دول العالم كيجيو ايتقداو عدنا الكفاءات بطريقه ديال القنص تتكون متميز فشي مجال حتی تصوني عليك شركه من مريكان او أوروبا أو الخليج تيعطيو فرص عمل واعره  كي ديو لاكريم ديال البشر ديالنا ،  لي عندي يقين أنهم طاقه هائله ممكن تغير مسار أي بلاد نحو الافضل و لكن تفرقو حول العالم للأسف و ضعنا فيهم 
و أكيد كل واحد فيكم عارف شخص او كثر منتج مشی برا لله ايسهل عليه 
ناس قارين، منتجين، قيادين، كيفما هم ثروه اقتصاديه في نفس الوقت كي شكلو تهديد علی بعض الشراف لي مستافدين من الفساد هجرتهم برا المغرب تتفرح المفسدين
كين شي حد فيكم ايجاوبني علی السؤال لي في الفيديو ؟